RESOLUCIÓN do 2 de febreiro de 1996, da Secretaría Xeral para o Deporte, pola que se ratifican os estatutos da Federación Galega de Balonmán.
CONSELLERÍA DA PRESIDENCIA E ADMINISTRACIÓN PÚBLICA — III. OUTRAS DISPOSICIÓNS — 01/03/1996

Visto os estatutos da Federación Galega de Balon-mán
e a acta de aprobación da súa asemblea xeral
extraordinaria de 30121995.
Visto o informe da sección de Rexistro de Clubs
e Asuntos Xurídicos, a Orde do 28 de xullo de 1995
de desenvolvemento do Decreto 228/1994, do 14
de xullo, regulador das federacións deportivas gale-gas,
a Lei 10/1990, xeral do deporte e demáis nor-mativa
aplicable,
RESOLVO:
Ratificar con efectos desde a aprobación da súa
asemblea os estatutos aprobados de conformidade
co artigo 8 da Orde do 28 de xullo de 1995 e auto-rizala
publicación dos estatutos no Diario Oficial
de Galicia.
Santiago de Compostela, 2 de febreiro de 1996.
Eduardo Lamas Sánchez
Secretario xeral para o Deporte
Estatutos da Federación Galega de Balonmán
(Aprobados pola asemblea xeral extraordinaria do
30121995).
Adaptación ó Decreto 228/1994, Orde do
2871995 (Xunta de Galicia)
TÏTULO I
Principios xerais e réxime xurídico
Capítulo I
Definición e réxime xurídico
Artigo 1º
A Federación Galega de Balonmán é unha entidade
de dereito privado que reúne a clubs, xogadores,
adestradores e árbitros dedicados á práctica do
balonmán, así como ás asociacións e demais enti-dades
relacionadas con este deporte que se adscriban
a ela.
Artigo 2º
A Federación Galega de Balonmán goza de per-sonalidade
xurídica e de plena capacidade de obrar
para o cumprimento dos seus fins rexéndose pola
Lei do deporte, as propias da Comunidade Autónoma
de Galicia, e disposicións complementarias, polos
presentes estatutos, as normas regulamentarias dic-tadas
no seu desenvolvemento e os acordos vali-damente
adoptados polos seus órganos de goberno.
Artigo 3º
A Federación Galega de Balonmán está afiliada
á Real Federación Española de Balonmano, á que
pertence como membro, obrigándose ó cumprimento
das normas dictadas por ela, en todo canto afecte
á orde técnica e disciplinaria.
A Federación Galega de Balonmán ostentará, con
carácter exclusivo, a representación da Real Fede-ración
Española de Balonmano na Comunidade
Autónoma de Galicia.
Artigo 4º
A Federación Galega de Balonmán é a única com-petente
dentro da Comunidade Autónoma de Galicia
para a organización e control das competicións de
balonmán.
Capítulo II
Domicilio
Artigo 5º
A Federación Galega de Balonmán estará domi-ciliada
en Vigo, rúa Paraguai, 20  entrechán.
Autorízase a xunta directiva para modificalo dito
domicilio sempre que sexa dentro do mesmo termo
municipal.
Capítulo III
Ámbito de aplicación
Artigo 6º
Quedan sometidos á disciplina da Federación Gale-ga
de Balonmán os seus directivos e, en canto
actúen dentro do seu ámbito competencial, os direc-tivos
das súas delegacións, os dos clubs, xogadores,
adestradores, árbitros e demais entidades e asocia-cións
afiliadas.
Artigo 7º
1. A Federación Galega de Balonmán tén plena
xurisdicción en todo o territorio da Comunidade
Autónoma de Galicia, dentro do seu ámbito material
de competencias.
2. A Federación Galega de Balonmán articúlase
a través de delegacións provinciais, que o ámbito
de actuación, acomodándose á organización da
Comunidade Autónoma, se corresponde coas pro-vincias
naturais. Poderanse establecer zonas e sub-delegacións
segundo as necesidades organizativas
ou de competición, podendo ser estas de carácter
interprovincial.
Capítulo IV
Funcións
Artigo 8º
É competencia da Federación Galega de Balonmán
a ordenación e dirección da actividade do balonmán
galego, en coordinación coa Real Federación Espa-ñola
de Balonmano e coa Secretaría Xeral para o
Deporte da Xunta de Galicia.
Artigo 9º
Son funcións propias da Federación Galega de
Balonmán :
a) Fomentalo desenvolvemento e práctica do
balonmán, promovendo, divulgando e organizando
competicións en coordinación coa Real Federación
Española de Balonmano.
b) Aplicar, dentro da súa competencia, o seu réxi-me
xurídico, velar polo seu cumprimento e exercela
potestade disciplinaria.
c) Colaborar na formación do persoal técnico e
especializado nos diferentes niveis de participación:
club, xogadores, adestradores e árbitros; promoven-do
cursos de iniciación, formación e perfeccio-namento.
Capítulo V
Estructura orgánica
Artigo 10º
Para o adecuado cumprimento das súas funcións
a Federación Galega de Balonmán contará coas
seguintes clases de órganos:
a) Órganos de representación e goberno.
b) Órganos complementarios de representación e
goberno.
c) Órganos técnicos.
d) Órganos xurisdiccionais.
Os membros dos diferentes órganos da Federación
Galega de Balonmán son responsables especifica-mente
dos actos, resolucións ou acordos adoptados
por aquel do que formen parte, coa salvidade do
establecido no parágrafo seguinte.
Os votos contrarios ós acordos adoptados ou a abs-tención
motivada eximirán das responsabilidades
que puidesen derivarse da súa adopción.
Artigo 11º
Son órganos superiores de representación e gober-no,
a asemblea xeral e o presidente.
Tódolos órganos superiores de representación e
goberno e a comisión delegada serán cubertos por
sufraxio libre, igual, directo e secreto, e os demais
serán designados e revogados libremente polo pre-sidente
da Federación Galega de Balonmán , salvo
as excepcións que se consideran nos estatutos.
Artigo 12º
No seo da asemblea xeral constituirase de maneira
obrigatoria unha comisión delegada de asistencia
a ela.
Artigo 13º
Son órganos complementarios de representación
e goberno: a xunta directiva, a comisión permanente
desta, o secretario e o tesoureiro, que exercerán as
funcións administrativa e de xestión.
Artigo 14º
Os comités técnicos son órganos de colaboración
e asesoramento ó presidente da Federación Galega
de Balonmán , e deberase constituír, como mínimo,
o Comité Técnico, o Comité Territorial de Activi-dades
e o Comité Territorial de Árbitros.
Artigo 15º
Son órganos xurisdiccionais: o Comité Territorial
de Competición e o Comité Territorial de Apelación.
TÍTULO II
Órganos de goberno e representación
Capítulo I
A asemblea xeral
Sección primeira
Definición e funcións
Artigo 16º
A asemblea xeral é o órgano superior da Federación
Galega de Balonmán na que están representados
clubs e asociacións deportivas, xogadores, adestra-dores
e árbitros.
Artigo 17º
Son funcións da asemblea xeral a elección do pre-sidente
e comisión delegada, a aprobación e modi-ficación
dos estatutos, e no seu caso a moción de
censura do presidente, así como aqueloutras que
lle sexan outorgadas polos presentes estatutos:
a) Aprobalas normas polas que se deban rexelas
distintas competicións organizadas pola federación,
así como calquera disposición que sexa necesaria
para o cumprimento dos fins federativos.
b) Aprobalos balances, estados de contas e memo-rias
que deben formalizarse en cumprimento das dis-posicións
legais vixentes.
c) Aprobalos orzamentos da federación e todas
aquelas medidas que sexan precisas para o bo fun-cionamento
económico dela.
d) Fixalas cotas, dereitos e demais ingresos
federativos.
e) Resolvelas proposicións que lle sexan some-tidas
pola xunta directiva, pola comisión delegada
ou polos membros da asemblea, sempre que repre-senten
un mínimo do 5% do total e se formulen
por escrito, con antelación mínima de quince días
á data da súa celebración.
f) Decidir sobre aquelas cuestións que non sexan
competencia doutros órganos e estean incluídas na
orde do día.
Sección segunda
Composición
Artigo 18º
A asemblea xeral estará composta por un máximo
de 40 membros elixidos de entre os estamentos do
balonmán galego, clubs, xogadores, adestradores e
árbitros respectando as proporcións establecidas no
artigo 20º.
Artigo 19º
Os membros da asemblea xeral causarán baixa:
a) Por falecemento.
b) Por demisión.
c) Por incorrer nalgunha das causas de inelixi-bilidade
previstas no artigo 23º.
d) Polo transcurso do prazo para o que foron
elixidos.
As baixas que se produzan na asemblea xeral serán
cubertas polo seguinte candidato máis votado no res-pectivos
estamentos.
Artigo 20º
A composición da asemblea xeral fíxase de acordo
coas seguintes proporcións:
a) O 60 por cento en representación de clubs.
b) O 20 por cento en representación de xogadores.
c) O 5 por cento en representación de adestradores.
d) O 5 por cento en representación de árbitros.
e) O 10 por cento en representación doutros
colectivos.
No caso de que o presidente electo non ostentase
a condición de asembleísta, o número de membros
verase aumentado en un e este manterá, sempre,
o voto de calidade para o caso de empate nas
votacións.
Sección terceira
Sistema de elección
Artigo 21º
A elección efectuarase cada catro anos, con carác-ter
ordinario, coincidindo co ano de celebración dos
xogos olímpicos de inverno, mediante sufraxio libre,
igual, directo e secreto, por e entre os compoñentes
dos distintos estamentos do balonmán galego.
A asemblea xeral poderase reunir en pleno ou en
comisión delegada.
Artigo 22º
1. Serán electores e elixibles:
a) Os clubs legalizados sempre que participasen
en actividade deportiva o último ano.
b) Os xogadores, adestradores, e árbitros que teñan
licencia en vigor, polo menos, desde a temporada
anterior á de celebralas eleccións calquera que sexa
a categoría da licencia.
2. En todo caso requirirase ser maior de idade.
Artigo 23º
Son causas de inelixibilidade:
a) Non posuíla nacionalidade española.
b) Estar inhabilitado de forma absoluta ou especial
para cargo público en virtude de sentencia penal
firme ou para a actividade deportiva como conse-cuencia
de sanción disciplinaria deportiva.
c) Ter sido declarado incapaz por sentencia xudi-cial
firme.
Artigo 24º
Para a elección dos membros da asemblea xeral
será suficiente a maioría simple dos votos nos termos
que estableza o Regulamento de eleccións.
Artigo 25º
A Federación Galega de Balonmán, para o mellor
funcionamento das asembleas, poderá solicitalo
asesoramento técnico daquelas persoas que non sen-do
membros dela, formen parte da súa estructura.
Sección cuarta
Réxime de sesións e de adopción de acordos
Artigo 26º
1. A asemblea xeral reunirase en sesión ordinaria
unha vez ó ano, antes de comezala nova temporada
deportiva, para os fins da súa competencia. A asem-blea
xeral deberá ser convocada con un mes de ante-lación;
os asembleístas terán quince días para
envialas súas propostas e toda a documentación
será remitida ó domicilio do asembleísta con 10 días
de antelación á celebración da asemblea.
2. O voto será persoal. Non se admitirá a delegación
de voto salvo o correspondente ós clubs deportivos
que poderá exercelo o seu presidente ou a persoa
na que el delegue, sempre que non sexa membro
da asemblea da federación, de acordo cos seus pro-pios
estatutos, con carácter expreso e escrito para
cada reunión. Ninguén poderá ostentar máis dunha
delegación de voto.
3. As votacións serán públicas, salvo cando o soli-citen
a terceira parte dos asistentes.
Artigo 27º
1. A asemblea xeral reunirase con carácter extraor-dinario
por iniciativa do presidente ou cando o soli-citen
polo menos a cuarta parte dos seus membros,
indicando na solicitude os asuntos que se van tratar.
Presentada a solicitude de convocatoria por un
número de membros suficiente, o presidente deberá
convocala necesariamente no prazo de 10 días natu-rais.
Desde a convocatoria ata a data de celebración
da asemblea non poderán transcorrer máis de 20
días naturais.
A convocatoria, que deberá contela orde do día
da reunión, farase pública no taboleiro de anuncios
da federación e nas súas delegacións con 10 días
de antelación á data de celebración. En todo caso
notificarase individualmente a cada un dos membros
da asemblea, por calquera medio que permita ter
constancia da data de recepción dela, cunha ante-lación
mínima de 48 horas.
2. Requirirase necesariamente o acordo da asem-blea
xeral extraordinaria adoptado pola maioría de
dous tercios dos asistentes, sempre que se trate de
gravar ou allear bens inmobles, tomar diñeiro a prés-tamo
e emitir títulos transmisibles representativos
de débeda ou parte alícuota patrimonial. En ningún
momento poderá comprometerse de modo irrever-sible
o patrimonio da federación.
Capítulo II
Comisión delegada
Artigo 28º
1. A comisión delegada será elixida entre e pola
asemblea xeral mediante sufraxio entre os seus mem-bros.
O seu mandato coincidirá co da asemblea xeral.
2. O número de membros da comisión delegada
será do 15 por cento dos membros da asemblea mailo
presidente da Federación Galega de Balonmán.
3. Se se producise algunha vacante cubriríase co
seguinte candidato máis votado.
4. O presidente da federación convocará a comisión
delegada, que se reunirá, como mínimo cada 4 meses
para os fins da súa competencia e polo menos para
realizalo seguimento da xestión deportiva e eco-nómica
da federación.
Artigo 29º
Corresponde á comisión delegada da asemblea
xeral:
a) A elaboración dun informe previo á aprobación
dos orzamentos.
b) A modificación do calendario deportivo.
c) A modificación dos orzamentos e dos regu-lamentos.
d) O seguimento da xestión deportiva e económica
da federación.
As modificacións non poderán exceder dos límites
e criterios que a propia asemblea xeral estableza.
A proposta sobre os temas que se van tratar na
comisión corresponde exclusivamente ó presidente
ou ós dous tercios dos membros da comisión
delegada.
Artigo 30º
Quedará validamente constituída a comisión dele-gada
cando asistan, como mínimo, a metade dos seus
membros.
O presidente da Federación Galega de Balonmán,
para o mellor funcionamento das sesións, poderá
solicitalo asesoramento técnico daquelas persoas
que non sendo membros natos dela formen parte
da súa estructura.
Artigo 31º
Os acordos da comisión delegada adoptaranse por
maioría simple dos presentes.
Capítulo III
O presidente
Artigo 32º
1. O presidente da Federación Galega de Balonmán
é o órgano executivo dela. Ostenta a súa represen-tación
legal, convoca e preside os órganos superiores
de representación e goberno e executa os acordos
adoptados por estes, dispoñendo do voto de calidade
en caso de empate na adopción dos acordos dos
órganos que preside.
2. Corresponde así mesmo ó presidente, outor-ga
los poderes de representación, administración e
de orde procesual, que estime convenientes, osten-ta
la dirección superior da administración federativa
e autorizar coa súa sinatura ou da persoa en quen
delegue,e a do tesoureiro ou outro directivo expre-samente
autorizado pola xunta directiva, os paga-mentos,
así como toda clase de documentos públicos
e privados, designar ós membros da súa xunta direc-tiva,
vicepresidentes e de calquera dos comités, así
como aquelas funcións non asignadas a ningún órga-no
federativo.
Artigo 33º
En caso de ausencia ou enfermidade o presidente
será substituído por un vicepresidente pola súa orde,
sen prexuízo das delegacións que estime oportuno
realizar.
Artigo 34º
1. O presidente é elixido pola asemblea xeral,
mediante sufraxio libre, igual, directo e secreto, cada
catro anos, coincidindo cos anos dos xogos olímpicos
de inverno.
2. Para ser presidente da Federación Galega de
Balonmán requirirase:
a) Ser español
b) Tela condición de cidadán de Galicia, segundo
o Estatuto de autonomía.
c) Ser maior de idade.
d) Estar en pleno uso dos seus dereitos civís e
non estar inhabilitado para o exercicio en funcións
públicas.
e) Non sufrir sanción deportiva que o inhabilite.
O cargo de presidente será incompatible coas acti-vidades
de: xogador, adestrador, árbitro, directivo
de club e coa de directivo doutras federacións
deportivas.
Artigo 35º
O presidente cesará:
a) Polo cumprimento do prazo para o que foi
elixido.
b) Por demisión.
c) Por falecemento.
d) Pola moción de censura aprobada segundo o
disposto nos presentes estatutos.
e) Por incapacidade física permanente que lle
impida o desenvolvemento do seu cometido.
f) Por incorrer nalgunha das causas de inelixi-bilidade
ou incompatibilidade previstas nos presen-tes
estatutos.
Artigo 36º
1. Reunirase a asemblea xeral para someter a vota-ción
a moción de censura contra o presidente, cando
o soliciten alomenos un tercio dos seus membros,
e se inclúa na solicitude un candidato á presidencia
da federación. Entre as solicitudes e a celebración
da asemblea xeral non poderá mediar un período
de tempo superior ós dous meses.
2. Sometida a votación, requirirase para ser apro-bada
o voto favorable de alomenos os dous tercios
dos asistentes á asemblea xeral. Neste caso o novo
presidente ostentará o mandato polo tempo que falte
ata as seguintes eleccións xerais.
3. Desestimada a moción de censura, os seus pro-poñentes
non poderán solicitar outra ata o transcurso
de un ano desde a celebración da asemblea xeral
que tratou a moción de censura.
Capítulo IV
Xunta directiva
Artigo 37º
1. A xunta directiva da Federación Galega de
Balonmán é o órgano colexiado de xestión dela. Os
seus membros, en número non inferior a 5 nin supe-rior
a 15, serán designados e revogados libremente
polo presidente, nomeándose de entre eles, polo
menos, un vicepresidente e un tesoureiro.
2. O presidente poderá convocar ás reunións da
xunta directiva en calidade de asesores, sen dereito
a voto, a aquelas persoas que considere necesarias
para o bo funcionamento dela.
Artigo 38º
Son funcións da xunta directiva:
a) Elaboralo proxecto dos Regulamentos da fede-ración
para o seu sometemento á comisión delegada.
b) Elaboralo anteproxecto de normas que deban
rexelas distintas competicións organizadas pola
federación.
c) Aprobalo anteproxecto de orzamento e balance
para o seu sometemento á comisión delegada.
d) Establecelas modificacións ou rectificacións
no desenvolvemento dos plans de actividades no
momento e circunstancias no que o interese xeral
do balonmán así o esixa.
e) Calquera outra que no ámbito das súas com-petencias
lle sexa asignada polo presidente.
Artigo 39º
A xunta directiva reunirase con carácter ordinario
cada tres meses e con carácter extraordinario sempre
que o considere oportuno o presidente. A convo-catoria,
na que constará a data e hora de celebración
e os asuntos que se van tratar, deberase notificar
como mínimo con antelación de sete días, podendo
excepcionalmente reducirse o prazo a corenta e oito
horas cando o presidente aprecie motivos de reco-ñecida
urxencia que así o aconsellen.
Artigo 40º
A xunta directiva quedará validamente constituída
cando asistan a metade máis un dos seus membros,
excepto nos casos de urxencia que quedará cons-tituída
calquera que sexa o número dos seus mem-bros
asistentes. Os acordos adoptaranse por maioría
dos asistentes, decidindo en caso de empate o voto
do presidente.
Artigo 41º
1. O presidente nomeará de entre os membros da
xunta directiva unha comisión permanente que terá
por misión resolver asuntos de trámite, os que requi-ran
decisión urxente, ou aqueloutros que lle poda
delegala xunta directiva.
2. O presidente convocará a comisión permanente
cun mínimo de corenta e oito horas de antelación,
quedando validamente constituída coa asistencia de
tres membros. Os seus acordos serán adoptados pola
metade máis un dos membros presentes, decidindo
en caso de empate, o presidente, e deles darase conta
á xunta directiva.
Artigo 42º
Os membros da xunta directiva que non o sexan
da asemblea xeral, terán acceso ás sesións dela, con
dereito a voz pero non a voto.
Capítulo V
Órganos administrativos
Sección primeira
Secretaría
Artigo 43º
A secretaría é o órgano executivo das funcións
administrativas da Federación Galega de Balonmán
e o seu titular serao de tódolos órganos colexiados
de representación e goberno, previstos no título II
dos presentes estatutos, nos que actuará con voz
pero sen voto.
Artigo 44º
Sen prexuízo das funcións que expresamente se
lle encomenden polo presidente, corresponderá ó
secretario xeral:
a) Coordinalas funcións dos diversos órganos
federativos.
b) Ostentala xefatura do persoal dependente da
federación por delegación do presidente.
c) Preparalas sesións dos órganos de represen-tación
e goberno, velando polo cumprimento dos
acordos destes.
d) Velar polo cumprimento das disposicións legais
vixentes.
e) Custodiala documentación oficial da federa-ción,
expedir certificacións e levalos libros de
rexistro e os arquivos.
f) Preparala resolución e despacho dos asuntos
xerais.
g) Elaborala memoria actual da entidade.
h) Levantar actas das sesións dos órganos de gober-no
e representación, con indicación dos asistentes,
temas que se van tratar, o resultado das votacións
e, se é o caso, os votos particulares contrarios ó
acordo adoptado.
i) Remitir á Secretaría Xeral para o Deporte as
actas das reunións da asemblea xeral e da comisión
delegada no prazo de 15 días desde a data da súa
celebración.
Sección segunda
Tesourería
Artigo 45º
A tesourería é o órgano de xestión económica da
federación galega. Á fronte dela estará un tesoureiro
nomeado polo presidente de entre os membros da
xunta directiva.
Artigo 46º
Son funcións do tesoureiro:
a) O control contable da federación.
b) Preparalo anteproxecto de orzamento da fede-ración
así como o balance de situación e as contas
de ingresos e gastos.
c) A proposición de pagamentos.
d) Informar á xunta directiva da situación da enti-dade
no ámbito propio da súa competencia.
TÍTULO III
Órganos técnicos
Artigo 47º
Son órganos técnicos da Federación Galega de
Balonmán:
a) A Comisión Técnica.
b) O Comité Territorial de Actividades.
c) O Comité Territorial de Árbitros.
Artigo 48º
O presidente da federación galega designará de
entre os membros da xunta directiva, ó presidente
de cada un dos órganos técnicos, e nomeará ás per-soas
que deban formar parte destes.
a) A Comisión Técnica.
Artigo 49º
Corresponde á Comisión Técnica o estudio, desen-volvemento
e execución de tódolos aspectos técnicos
do balonmán, así como a elaboración e proposición
de medidas para a súa promoción.
b) O Comité Territorial de Actividades.
Artigo 50º
1. Corresponde ó Comité Territorial de Actividades
a promoción, organización, dirección e control das
competicións de ámbito territorial.
2. O Comité Territorial de Actividades compoñe-rase
por un mínimo de tres persoas, non podendo
ser ningún dos membros nin adestrador nin xogador,
nin árbitro en activo, sendo designados directamente
polo presidente da Federación Galega de Balonmán
e quen o presida, como mínimo, formará parte da
xunta directiva.
c) O Comité Territorial de Árbitros.
Artigo 51º
1. O presidente da Federación Galega de Balonmán
designará de entre os membros da xunta directiva,
ó presidente do Comité Territorial de Árbitros.
2. O Comité Territorial de Árbitros adoptará a
estructura territorial da Federación Galega de Balon-mán.
3. Serán funcións propias deste comité:
a) Establecelos niveis de formación arbitral.
b) Designar ós colexiados en tódalas competicións
de ámbito territorial.
c) Propoñer á xunta directiva da Federación Galega
de Balonmán os candidatos a árbitros nacionais.
d) Propoñer á asemblea xeral as tarifas arbitrais
das competicións organizadas pola Federación Gale-ga
de Balonmán .
Artigo 52º
O presidente da federación poderá crear outros
órganos técnicos cando o considere oportuno para
a mellor execución dos fins federativos, establecén-dose
as funcións que se e o caso lles corresponda,
así como o seu ámbito de actuación.
TÍTULO IV
Órganos xurisdiccionais
Artigo 53º
Son órganos xurisdiccionais da Federación Galega
de Balonmán o Comité Territorial de Competición
e o Comité Territorial de Apelación, os cales gozarán
de absoluta independencia respecto dos restantes
órganos federativos. O presidente da federación
designará ós respectivos membros.
Os seus membros non poderán incorrer nas causas
da inelixibilidade do artigo 23º, e o seu cargo durará
unha temporada oficial.
Artigo 54º
O réxime de sesións e de adopción de acordos
destes comités regularase no correspondente regu-lamento.
Capítulo I
Comité Territorial de Competición
Artigo 55º
O Comité Territorial de Competición estará for-mado
por un mínimo de tres persoas e un máximo
de sete, podéndose designar de entre elas un
vicepresidente.
Artigo 56º
O presidente da Federación Galega de Balonmán
poderá nomear para as competicións que estime con-veniente
un xuíz único.
Artigo 57º
É competencia do Comité Territorial de Compe-tición
coñecer en primeira instancia:
a) Das infraccións que se cometan nos encontros
e competicións de categoría territorial, así como as
reclamacións que se produzan con referencia a
aqueles.
b) Das cuestións disciplinarias en que poidan
incorrelas persoas ou entidades sometidas á potes-tade
disciplinaria da Federación Galega de Balon-mán
.
Capítulo II
Comité Territorial de Apelación
Artigo 58º
O Comité Territorial de Apelación estará composto
por un mínimo de tres membros e un máximo de
cinco. De entre eles poderase designar un vice-presidente.
Artigo 59º
É competencia do Comité Territorial de Apelación
coñecer dos recursos interpostos contra os acordos
do Comité Territorial de Competición ó amparo do
previsto na normativa vixente.
Artigo 60º
Contra as resolucións definitivas do Comité Terri-torial
de Apelación cabe recurso ante o Comité Gale-go
de Disciplina Deportiva.
TÍTULO V
Réxime económicofinanceiro
Artigo 61º
A Federación Galega de Balonmán someterase
ó réxime de orzamento e patrimonio propio. O ano
económico iniciarase o 1 de xaneiro e pecharase
o 31 de decembro seguinte.
Artigo 62º
A Federación Galega de Balonmán é unha enti-dade
sen fins de lucro e a totalidade dos seus ingresos
deberán aplicarse ó cumprimento dos seus fins
sociais.
Artigo 63º
Os recursos económicos da federación galega
procederán:
a) Das subvencións que poidan recibirse da Real
Federación Española de Balonmano, da Xunta de
Galicia e doutras administracións públicas.
b) Dos dereitos e cotas que en relación coas persoas
afiliadas estableza a asemblea xeral no ámbito das
súas competencias.
c) Do importe das multas que se impoñan polos
órganos xurisdiccionais como consecuencia das
infraccións á disciplina federativa ou ás normas que
regulan as competicións.
d) Das doazóns, legados, herdanzas ou outros
ingresos obtidos en forma legal.
e) Dos productos dos bens e dereitos que lle corres-pondan,
así coma calquera outros ingresos que se
obteña do exercicio da actividade propia da fede-ración.
Artigo 64º
A Federación Galega de Balonmán poderá gravar
e allealos seus bens inmobles, tomar diñeiro a prés-tamo
e emitir títulos transmisibles representativos
de débeda ou de parte alícuota patrimonial, sempre
de acordo co establecido nas leis e demais normas
que sexan de aplicación.
Artigo 65º
O réxime contable da Federación Galega de Balon-mán
adaptarase ó disposto no Plan Xeral de Con-tabilidade,
e nas disposicións dictadas no seu
desenvolvemento.
Artigo 66º
A federación galega poderá outorgar subvencións
en favor de entidades a elas afiliadas e das súas
delegacións; neste caso, de consideralo conveniente,
fiscalizará e controlará a xestión económica destas.
Artigo 67º
O orzamento deberá elaborarse anualmente corres-pondendo
a súa aprobación á asemblea xeral.
TÍTULO VI
Réxime documental
Artigo 68º
O réxime documental da Federación Galega de
Balonmán comprenderá:
a) Libro de Actas, no cal consignaranse as datas
das sesións, asistentes e acordos adoptados.
b) Librorexistro de clubs e asociacións, nos que
deberán constala denominación da entidade, domi-cilio
e persoas que ostentan cargos directivos, espe-cificando
as datas de toma de posesión e, se é o
caso, de cesamento nos citados cargos.
c) Libros de contabilidade, respecto dos cales esta-rase
en todo caso ó disposto na lexislación vixente.
d) Librorexistro de entrada e saída de docu-mentos.
e) Libroinventario dos bens mobles e inmobles.
TÍTULO VII
Entidades e persoas afiliadas
Capítulo I
Dos clubs e asociacións
Artigo 69º
Son clubs de balonmán as asociacións públicas
ou privadas con personalidade xurídica e capacidade
de obrar que teñan como obxectivo exclusivo o
fomento e a práctica da actividade física e deportiva,
sen ánimo de lucro, que estean afiliadas á Federación
Galega de Balonmán.
Artigo 70º
A participación dos clubs nas competicións oficiais
organizadas pola federación galega estarán reguladas
polos presentes estatutos, polo regulamentos e
demais normas que sexan de aplicación.
Artigo 71º
Son obrigacións dos clubs:
a) Cumprilas normas federativas.
b) Satisfacelas cotas, dereitos e multas que lles
corresponda.
c) Facilitala asistencia dos seus xogadores ás dis-tintas
seleccións territoriais.
d) Facilitala asistencia dos seus técnicos ás dis-tintas
actividades organizadas pola federación gale-ga.
e) Cumprilas disposicións referentes ás condi-cións
dos seus terreos de xogo e instalacións
complementarias.
f) Coidar da formación deportiva dos seus xoga-dores
e técnicos.
g) Aqueloutras que lles veñan impostas polas dis-posicións
legais ou polas normas federativas.
Artigo 72º
Os clubs terán dereito a:
a) Intervir na elección dos órganos de goberno
e representación da federación galega na forma pre-vista
nos presentes estatutos.
b) Participar nas competicións oficiais que lles
corresponda pola súa categoría.
c) Organizar encontros e outras actividades de
balonmán nas súas instalacións, previa a correspon-dente
autorización federativa.
d) Recibir asistencia da federación en materias
propias desta e os que lles sexan recoñecidos polas
disposicións legais ou polas demais normas fede-rativas.
Artigo 73º
Os clubs poderán fusionarse e/ou cedelos seus
dereitos deportivos en beneficio da súa acción depor-tiva
ó amparo da normativa legal vixente. Estas
fusións ou cesións deberanse producir antes do
comezo das competicións oficiais; as que se pro-duzan
unha vez iniciadas estas non producirán efec-tos
federativos ata a súa finalización.
Artigo 74º
Poderán afiliarse á Federación Galega de Balon-mán
as asociacións de clubs que se constituísen
ó amparo da lexislación vixente, e en consecuencia
inscritos no rexistro de asociacións e federacións
deportivas.
Capítulo II
Dos xogadores
Artigo 75º
Son xogadores de balonmán as persoas naturais
que practican este deporte e subscribiron a corres-pondente
licencia federativa.
Artigo 76º
Os xogadores serán clasificados por categorías en
función do seu sexo e idade, e dentro destas polo
rango da competición en que participan. Ningún
xogador poderá subscribir licencia máis que dentro
da categoría á que pertenza, nin aliñarse con equipo
distinto ó que vincule a súa licencia, salvo as excep-cións
que regulamentariamente se establezan.
Artigo 77º
Os xogadores teñen dereito a:
a) Participar na elección dos órganos de goberno
e representación da federación na forma prevista
nos presentes estatutos.
b) Á atención deportivotécnica por parte do seu
club e da federación galega.
c) Subscribir licencia nos termos establecidos no
correspondente regulamento.
d) Aqueloutros que lle recoñezan as normas fede-rativas
ou as disposicións legais.
e) Á atención médicodeportiva a través dun segu-ro
deportivo obrigatorio.
Artigo 78º
Son obrigacións dos xogadores:
a) Someterse á disciplina federativa e á do club
ó que estean vinculados por licencia.
b) Asistir a probas, cursos e convocatorias instadas
pola federación galega.
c) Non participar nesta actividade deportiva con
club distinto do que pertenza.
d) Aqueloutras que se deriven das normas fede-rativas
ou, se é o caso, das disposicións legais que
lle sexan de aplicación.
Artigo 79º
Poderán inscribirse na Federación Galega de
Balonmán aquelas asociacións de xogadores que
para a defensa dos seus intereses se constituíron
ó amparo da lexislación vixente e en consecuencia
inscritas no rexistro de asociacións e federacións
deportivas.
Capítulo III
Dos adestradores
Artigo 80º
Son adestradores as persoas naturais que provistas
da correspondente licencia teñen por misión o ensi-no,
preparación e dirección técnica do balonmán.
Artigo 81º
A titulación dos adestradores outorgarase pola
Escola Territorial de Adestradores en canto se refire
ó título de adestrador territorial e monitor. A Real
Federación Española outorgará o título de adestrador
nacional.
Artigo 82º
O adestrador unicamente poderá pertencer a un
só club, podendo dentro deste subscribir licencia
por un ou varios equipos, salvo prohibición expresa
en contrario. Excepcionalmente, poderá pertencer
a dous clubs, cando o equipo que dirixe, nun deles,
se atope só en categorías de base.
Artigo 83º
1. A Federación Galega de Balonmán deberá velar
pola mellor formación dos adestradores, organizando
todo tipo de actividades, cursos e seminarios orien-tados
a tal fin.
2. Os adestradores teñen dereito a:
a) Participar na elección dos órganos de goberno
e representación da federación na forma prevista
nos presentes estatutos.
b) Á atención deportivotécnica por parte do seu
club e da federación galega.
c) Aqueloutros que lle recoñezan as normas fede-rativas
ou as disposicións legais.
d) Á atención médicodeportiva a través dun segu-ro
deportivo obrigatorio.
3. Son obrigacións dos adestradores:
a) Someterse á disciplina federativa e á do club
o que estean vinculados por licencia.
b) Aqueloutras que se deriven das normas fede-rativas
ou, se é o caso, das disposicións legais que
lle sexan de aplicación.
Artigo 84º
Poderán inscribirse na Federación Galega de
Balonmán aquelas asociacións de adestradores que
para a defensa dos seus intereses se constituíron
ó amparo da lexislación vixente e en consecuencia
inscritos no rexistro de asociacións e federacións
deportivas.
Capítulo IV
Dos árbitros
Artigo 85º
Son árbitros de balonmán as persoas físicas pro-vistas
da preceptiva licencia que se responsabilizan
da aplicación das normas do xogo durante os encon-tros,
nos cales constitúen a máxima autoridade.
Artigo 86º
Os árbitros estarán suxeitos na orde técnica e orga-nizativa
á disciplina dos comités nacional e terri-torial
de árbitros.
Artigo 87º
Os árbitros teñen dereito a:
a) Participar na elección dos órganos de goberno
e representación da federación na forma prevista
nos presentes estatutos.
b) Á atención médicodeportiva a través dun segu-ro
deportivo obrigatorio.
c) Poderán afiliarse ás asociacións de árbitros que
para a defensa dos seus intereses se constituíron
ó amparo da lexislación vixente.
Artigo 88º
Son obrigacións dos árbitros:
a) Someterse á disciplina federativa.
b) Asistir a probas, cursos e convocatorias instadas
pola Federación Galega de Balonmán .
c) Mantelo seu nivel técnicofísico.
d) Aqueloutras que se deriven das normas fede-rativas
ou, no seu caso, das disposicións legais que
lle sexan de aplicación.
TÍTULO VIII
Réxime disciplinario
Artigo 89º
A Federación Galega de Balonmán exercerá a
potestade disciplinaria, no ámbito das súas com-petencias,
de acordo co disposto na lexislación
vixente.
Artigo 90º
Constituirá falta, que se sancionará de acordo co
réxime disciplinario vixente, toda infracción ás nor-mas
contidas nos presentes estatutos, nos regula-mentos,
e demais normas deportivas que así o
sinalen.
Artigo 91º
A potestade disciplinaria da federación exércese
a través dos seus órganos xurisdiccionais. O coñe-cemento
e fallo das infraccións corresponderá ó
Comité Territorial de Competición.
Artigo 92º
As resolucións do Comité Territorial de Compe-tición
serán recorribles ante o Comité Territorial de
Apelación, no prazo de 10 días hábiles a contar
desde a súa notificación, mediante o procedemento
previsto no correspondente Regulamento discipli-nario
e normas da Federación Galega de Balonmán.
Artigo 93º
As resolucións dictadas polo Comité Territorial de
Apelación, nos asuntos da súa competencia, esgo-tarán
os trámites federativos e contra os mesmos
pódese interpoñer recurso ante o Comité Galego de
Disciplina Deportiva, no prazo de 15 días hábiles,
a contar desde a súa notificación.
TÍTULO IX
Disolución da federación
Artigo 94º
A Federación Galega de Balonmán disolverase por
acordo da asemblea xeral e polas demais causas
previstas nas leis. O patrimonio neto resultante da
liquidación económica da federación, se o houbese,
deberá reverter na colectividade de acordo co pre-visto
na lexislación deportiva vixente.
TÍTULO X
Reforma de estatutos
Artigo 95º
A iniciativa para a reforma dos estatutos corres-ponde
ó presidente da federación, ou á asemblea
xeral ou á terceira parte dos membros da mesma.
O proxecto de reforma que deberá presentarse por
escrito, requirirá para a súa aprobación o voto favo-rable
dos dous tercios dos asistentes á asemblea
xeral. En ningún caso poderá iniciarse o procede-mento
de reforma dos estatutos unha vez convocadas
as eleccións á asemblea xeral e á presidencia da
federación.
Disposición derrogatoria
Quedan derrogados os estatutos da Federación
Galega de Balonmán aprobados pola Dirección Xeral
de Xuventude e Deportes da Xunta de Galicia con
data 12 de xaneiro de 1987, así coma a modificación
aprobada pola asemblea xeral en 19693 e cantas
Normas de inferior rango se opoñan ó previsto nos
presentes estatutos.
956